Letusan puting beliung 25-28 April 2011

Dari 25 - 28 April, 2011, letusan puting beliung ganas telah melanda Selatan, Barat Tengah, dan Timur Amerika Syarikat, menyebabkan kemusnahan yang dahsyat terutamanya di negeri Alabama. Letusan ini menghasilkan siri puting beliung di Alabama, Arkansas, Georgia, Mississippi, Carolina Utara,Tennessee, dan Virginia, serta menjejaskan beberapa kawasan di selatan dan timur Amerika Syarikat dengan puting-puting beliung disahkan di Texas hingga ke Bandaraya New York. Puting-puting beliung pemusnah yang tersebar di merata kawasan berlaku pada setiap hari letusan.

Jumlah kematian yang direkodkan sehingga awal pagi 30 April, 2011 adalah sekurang-kurangnya 339 orang. Bagaimanapun, jumlah sebenar tidak diketahui kerana usaha pemulihan masih berjalan, dan oleh itu, sumber berlainan memberikan jumlah yang berbeza. Selain itu, ratusan orang masih lagi hilang, walaupun pihak berkuasa menyatakan yang jumlah ini mungkin termasuk duplikasi dan juga mangsa yang sudah ditemui tetapi tidak dimaklumkan kepada pihak berkuasa. Semua kematian kecuali 5 berlaku pada 27 April, walaupun masih tidak jelas samada kematian dari hari lain dimasukkan dalam jumlah kematian. 249 kematian dilaporkan di Alabama sahaja dan telah disahkan oleh agensi pengurusan darurat negeri pada pagi 30 April. 27 April merupakan hari puting beliung paling dahsyat di Amerika Syarikat sejak letusan "Tiga negeri" yang berlaku pada 1925, http://www.crh.noaa.gov/mkx/?n=torout yang menyebabkan puting beliung tiga negeri yang terkenal itu. Ia telah diklasifikasikan oleh sesetengah pihak sebagai letusan puting beliung kedua paling dahsyat dalam sejarah Amerika Syarikat,"Twister Outbreak is Second Deadliest in History", MSNBC, AP News & Reuters (jointly produced article), April 30, 2011, Retrieved April 30, 2011 Tornado outbreak is 2nd deadliest on record By the CNN Wire Staff, April 30, 2011 3:36 p.m. EDT http://www.cnn.com/2011/US/04/30/severe.weather.context/index.html walaupun Letusan puting beliung Tupelo–Gainesville 1936http://www.accuweather.com/video/888277817001/weather-history-1936-tupelo-g.asp?channel=wxhist mencatatkan kematian lebih tinggi iaitu sekurang-kurangnya 436 kematian yang dilaporkan. 

Lebih dari 425 puting beliung telah dilaporkan dalam masa empat hari, termasuk 259 di 16 negeri pada 27 April.

Pasca bencana
Gabenor Alabama Robert J. Bentley mengisytiharkan perintah darurat di negeri Alabama, akibat dari kemusnahan disebabkan ribut petir yang berlaku pada 27 April, disusuli dengan letusan puting beliung pada hari yang sama.State of Emergency Declared in Alabama , WPMI, April 27, 2011. Selain itu, darurat juga diisytiharkan di Arkansas, Kentucky, Mississippi, Missouri, Tennessee dan Oklahoma, akibat dari banjir dan puting beliung.State of emergency declared in seven US states, Travel Weekly, April 28, 2011. Berikutan letusan puting beliung pada petang 27 April, Presiden Barack Obama memperkenankan pengisytiharan darurat persekutuan bagi negeri Alabama, membolehkan bantuan persekutuan disalurkan, termasuk aset-aset mencari dan menyelamat untuk kawasan yang terjejas.State of emergency declared in Ala., WALA-TV, April 28, 2011.

Lebih dari 2,000 askar Pengawal Kebangsaan dikerahkan ke Alabama, untuk membantu usaha membantu dan menyelamat.White House mobilizes response in wake of deadly storms, CNN, April 28, 2011. Presiden Obama melawat kawasan terjejas di Alabama pada 29 April. Pada hari yang sama, Obama meluluskan pengisytiharan bencana persekutuan bagi tujuh kaunti di Mississippi.Mississippi receives federal disaster declaration, The Hattiesburg American, April 29, 2011.

Rujukan

Kategori:Letusan puting beliung